# Arrajon e Era Hita

Arrajon e Era Hita (Arrayou-Lahitte en francés) qu'ei ua comuna occitana de Bigòrra (Gasconha) creada en 1965 per l’annexion d’Arrajon a Era Hita. Administrativament qu’ei situada dens eth departament deths Hauts Pirenèus e era region d'Occitània deth estat francés.

## Geografia

Era maison comuna qu'ei a Era Hita, eth vilatge mei important.

## Toponimia
### Arrajon

Era prononciacion qu'ei [arra'you] (grafia fonetica deths autors). Eras fòrmas ancianas que son: De Raio en 1313, De Rayoo en 1342, de Arrayoo en 1379, Arrayon, Arrayo en 1429, Arrayoo en 1760, Arrajou en 1790 Arrayon (mapa de Cassini, ara fin deth sègle XVIII).
Segon Dauzat, Arrajon que vien deth gascon arralhoû, « calhau rotlat », o arralhous, « peirós ». Segon Negre e R. Aymard, Arrajon que vien deth gascon arrayòu, « raionament deth sorelh, lòc on eth sorelh arraja ».
Segon Miquèu Grosclaude, Dauzat qu'a con·honut duas consonantas diferentas, [ʎ] e [j]. Eth etime qu'ei eth latin radium dab eth sufixe -onem, « arrai de sorelh », donc arrajon en gascon. Eth nom que s'explica per era situacion deth vilatge sus un penent plan ensorelhat.

### Era Hita

Era prononciacion qu'ei ['éra 'hita] (grafia fonetica deths autors). Eras fòrmas ancianas que son : de la Fite ath sègle XII o XIII, De Fita en 1313, De Fita en 1342 e 1379, Lafita, La Fite, Lafite en 1429, A Lafita en 1541, Lahitte ez Angles en 1736, La Hitte (mapa de Cassini, ara fin deth sègle XVIII).
Segon Dauzat, Era Hita que correspón ath ancian provençau fito, « bòrna, pèira plantada ». Segon Negre, Era Hita que s'explica peth gascon hite « bòrna, frontièra, limit ».
Segon Miquèu Grosclaude, eth sens de hita qu'ei « pèira quilhada, bòrna ». Era motivacion qu'ei ua situacion sus ua termièra, un limit. R. Aymard que remarca pr'amor d'era situacion au miei deth país deths Angles [baronia], pòt pas gaire estar eth limit d'aqueth país.
Era comuna d'Era Hita que portava en francés eth nom de Lahitte, puish, a partir de 1957, de Lahitte-lez-Angles.

## Istòria

Era comuna d’Arrajon qu’ei annexada ara Hita (Lahitte-ez-Angles en francés) ath 1èr de genèr de 1965. Era comuna que pren eth nom d’Arrajon e Era Hita (Arrajou-Lahitte) eth medish dia.

## Administracion

Lista deus cònsols successius :
| Periòde | Periòde | Identitat | Qualitat |
| març de 2008 | 2026 | Valérie Lanne | emplegada |
| març de 2001 | 2008 | Yves Vergez | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 108, totala: 110 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 305 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 248 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 177 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 106 | 98 | 84 | 87 | 83 | 93 | 102 | 100 | 98 103 |
| 2009 | 2010 |
| 96 101 | 103 108 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion èra de 105 abitants e era densitat èra de 21,83 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 5 6 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=886&titre=arrayou-lahitte
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 29
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 377, a Laffite-T
* ↑ "Décret du 27 novembre 1957 portant changement de nom de trois communes du département des Hautes-Pyrénées". Journal officiel de la République française. 1èr de deceme de 1957. Legir en linha.
* ↑ "Arrêté préfectoral du 31 décembre 1964". "Modifications aux circonscriptions territoriales de communes" Journal officiel de la République française. n°44. 21 de genèr de 1965. p. 1483. En linha.
* ↑ "Historique des communes", INSEE. En linha.
* Portau de Gasconha